ຍົນໂດຣນ ສັງຫານ 9 ຄົນ ທີ່ສົງໄສວ່າ ເປັນພວກຕາລີບັນ
ຍົນໂດຣນໄດ້ຍິງຈະຫລວດ ເຂົ້າໃສ່ ບ່ອນລີ້ຊ່ອນສາມແຫ່ງ ໃນວັນອາທິດມື້ນີ້ ຢູ່ໃນເຂດ Warziristan ໃຕ້ ຊຶ່ງເປັນເຂດຢູ່ ອາໄສຂອງພວກຊົນເຜົ່າ.
ພວກເຈົ້າໜ້າທີ່ໃນພາກເໜືອຂອງປາກິສຖານເວົ້າວ່າ ເຮືອບິນ ບໍ່ມີຄົນຂັບ ຫລື ຍົນໂດຣນຂອງສະຫະລັດ ໄດ້ທໍາການໂຈມຕີ ແລະສັງຫານ ຢ່າງໜ້ອຍ 9 ຄົນ ທີ່ສົງໄສວ່າເປັນພວກນັກລົບ ຂອງກຸ່ມຕາລີບັນ ບັນດາເຈົ້າໜ້າທີ່ເວົ້າວ່າ ຍົນໂດຣນໄດ້ຍິງຈະຫລວດຫລາຍລູກ ເຂົ້າໃສ່ບ່ອນລີ້ຊ່ອນຢູ່ສາມແຫ່ງ ໃນວັນອາທິດມື້ນີ້ ຢູ່ໃນເຂດ Warziristan ໃຕ້ຊຶ່ງເປັນເຂດຢູ່ອາໄສຂອງພວກຊົນເຜົ່າ ລັດຖະບານປາກີສຖານ ໄດ້ປະນາມການໂຈມຕີໂດຍເຮືອບິນ ບໍ່ມີຄົນຂັບ ມາເປັນເວລາດົນນານ ເພາະວ່າເປັນການລະເມີດ ອະທິປະໄຕຂອງປະເທດຕົນ ແຕ່ເຊື່ອກັນວ່າການໂຈມຕີຕ່າງໆ ຂອງຍົນໂດຣນ ແມ່ນໄດ້ດໍາເນີນໄປໂດຍໄດ້ຮັບການຊ່ວຍເຫລືອ ຂອງໜ່ວຍສືບລັບຂອງປາກີສຖານ